b'\n_START_ARTICLE_\nBarrera autoreactiva\n_START_PARAGRAPH_\nLes Barreres Autoreactives, o barreres passives reactives (en angl\xc3\xa8s Passive Reactive Barriers, PRB\'s) s\xc3\xb3n un tipus de barrera permeable subterr\xc3\xa0nia, generalment composta de sorra barrejada amb Ferro met\xc3\xa0l\xc2\xb7lic granulat, tot i que pot ser d\'altres tipus de metalls amb val\xc3\xa8ncia zero com ara Zinc, Estany, Pal\xc2\xb7ladi o combinacions d\'aquests, que s\'usa en el tractament d\'aig\xc3\xbces subterr\xc3\xa0nies contaminades, com a alternativa a les plantes de Pump-and Treat "Bombeig i tractament"_NEWLINE_La qu\xc3\xadmica darrere d\'aquest proc\xc3\xa9s \xc3\xa9s antiga i ben coneguda, i el m\xc3\xa8tode \xc3\xa9s realment senzill comparat amb d\'altres. Es tracta de processos de corrosi\xc3\xb3, que provoquen que els agents corrosius produ\xc3\xafts al reaccionar el metall amb l\'aigua afavoreixin reaccions que poden afavorir la fixaci\xc3\xb3 dels contaminants, o la transformaci\xc3\xb3 qu\xc3\xadmica a un estat menys t\xc3\xb2xic. D\'aquesta manera s\'aconsegueix degradar la majoria de contaminants importants que hi pot haver a l\'aigua, tals com agents clorats o radion\xc3\xbaclids. _NEWLINE_Tot i que el cost inicial que representa instal\xc2\xb7lar aquesta tecnologia \xc3\xa9s similar al d\'una planta de tractament d\'aigues actual, aquest sistema resulta m\xc3\xa9s rendible, al no necessitar subministrament el\xc3\xa8ctric, requerir molt poc o cap manteniment i la llarga durabilitat del sistema, el qual s\'estima que pot arribar a durar d\xc3\xa8cades. _NEWLINE_A m\xc3\xa9s a m\xc3\xa9s, presenta un gran potencial respecte a les millores mediambientals, ja que en el proc\xc3\xa9s no \xc3\xa9s necessari l\'\xc3\xbas de qu\xc3\xadmics perillosos que hagin de ser eliminats en una etapa posterior.\n_START_SECTION_\nHist\xc3\xb2ria\n_START_PARAGRAPH_\nEl fenomen de la corrosi\xc3\xb3 ja era molt conegut i estudiat als anys 90, per\xc3\xb2 no va ser fins al 1990 que un grup d\'hidroge\xc3\xb2legs de la Universitat de Waterloo, Canad\xc3\xa0 ho va enfocar a la descontaminaci\xc3\xb3 d\'aigua a ra\xc3\xb3 d\'un descobriment experimental. _NEWLINE_En aquells moments estudiaven el comportament de diversos compostos per a la construcci\xc3\xb3 de carcasses per pous de monitoratge d\'aigua subterr\xc3\xa0nia._NEWLINE_El que esperaven era demostrar que els pl\xc3\xa0stics normalment utilitzats en aquesta situaci\xc3\xb3 interferien amb les mesures de solvents clorats. En comptes d\'aix\xc3\xb2, van  descobrir que el que interferia realment eren les canonades de ferro, que causaven una degradaci\xc3\xb3 significativa d\'an\xc3\xa0lits com ara el percloroetil\xc3\xa8, el tricloroetil\xc3\xa8 o el tetraclorur de carboni.'